<p><img style="width: 100%;" title="Naftos produktų skirtuvai " src="images/traitements_des_eaux/separateur_hydrucarbures/Photo_separateurs.jpg" alt="Naftos produktų skirtuvai " /></p>
<h3 style="text-align: left;">Įvadas</h3>
<p style="text-align: left; font-family: Arial; font-size: 10pt;">Naftos produktų skirtuvai iš paviršinių nuotekų išskiria ir sulaiko laisvus naftos produktus dėl tankių skirtumo, nes naftos produktai – tai lengvieji skysčiai, kurių tankis apie 0,85 g/cm3.</p>
<h3 style="text-align: left;">Standartai</h3>
<p style="text-align: left; font-family: Arial; font-size: 10pt;">Skirtuvai gaminami remiantis Europos standartais:</p>
<ul style="text-align: left; margin-left: 5%;">
<li>
<p style="font-size: 10pt; font-family: Arial;"><strong>EN 858-1</strong></p>
</li>
</ul>
<p style="text-align: left; font-family: Arial; font-size: 10pt;">Lengvųjų skysčių (pvz., alyvos ar benzino) skirtuvai. 1 dalis. Konstravimo, veikimo ir bandymo principai, ženklinimas ir kokybės tikrinimas“ (perimtas kaip Lietuvos standartas LST EN 858-1:2002/A1:2004);</p>
<ul style="text-align: left; margin-left: 5%;">
<li>
<p style="font-size: 10pt; font-family: Arial;"><strong>EN 858-2</strong></p>
</li>
</ul>
<p style="text-align: left; font-family: Arial; font-size: 10pt;">Lengvųjų skysčių (pvz., alyvos ar benzino) skirtuvai. 2 dalis. Vardinio dydžio parinkimas, įrengimas, naudojimas ir priežiūra“ (perimtas kaip Lietuvos standartas LST EN 858-2:2003).</p>
<h3 style="text-align: left;">Veikimo principas</h3>
<p style="text-align: left; font-family: Arial; font-size: 10pt;">Naftos produktų skirtuvų veikimas pagrįstas medžiagų, įtekančių į skirtuvą, tankio skirtumu.</p>
<p style="text-align: left; font-family: Arial; font-size: 10pt;">Lengvieji skysčiai, kurių tankis apie 0,85 g/cm3 (nafta ir jos produktai), kyla į paviršių, o sunkiosios medžiagos (smėlis ir pan.), kurių tankis &gt; 1 g/cm3, nugrimzta ant įrenginio dugno.</p>
<h3 style="text-align: left;">Naudingasis tūris</h3>
<p style="text-align: left; font-family: Arial; font-size: 10pt;">Naudingasis įrenginio tūris – tai efektyvusis nuotekų tūris (nuotekų kiekis žemiau ištekėjimo atvamzdžio lygio).</p>
<table>
<tbody>
<tr>
<td class="bloc_50_gris">
<h4 style="text-align: center;">Naudingasis purvo nusodintuvo tūris</h4>
<p style="text-align: left; font-family: Arial; font-size: 10pt;">Standartas EN858-1 nustato, kad mažiausias naudingasis purvo nusodintuvo tūris apskaičiuojamas pagal formulę:</p>
<p style="text-align: left; font-family: Arial; font-size: 10pt;">Vdeb = 100 x TN</p>
<p style="text-align: left; font-family: Arial; font-size: 10pt;">Vdeb – Naudingasis purvo nusodintuvo tūris, l<br />TN – Vardinis našumas, l/s</p>
</td>
<td class="bloc_50_gris">
<h4 style="text-align: center;">Naudingasis naftos produktų kaupiklio tūris</h4>
<p style="text-align: left; font-family: Arial; font-size: 10pt;">Naudingasis naftos produktų kaupiklio tūris apskaičiuojamas pagal formulę:</p>
<p style="text-align: left; font-family: Arial; font-size: 10pt;">Vsep = 90 x TN</p>
<p style="text-align: left; font-family: Arial; font-size: 10pt;">Vsep – Naudingasis naftos produktų kaupiklio tūris, l <br />TN – Vardinis našumas, l/s</p>
</td>
</tr>
</tbody>
</table>
<h3 style="text-align: left;">Rekomendacijos</h3>
<p style="text-align: left; font-family: Arial; font-size: 10pt;">Atkreipkite dėmesį į pavojų, kurį kelia nepakankamos talpos skirtuvai.</p>
<p style="text-align: left; font-family: Arial; font-size: 10pt;">Stebint valymo gebos priklausomybę nuo naudingojo naftos produktų kaupiklio tūrio buvo nustatyta, kad ne vėliau kaip po 90 sekundžių buvimo skirtuve prasideda pakartotinis angliavandenilių išsiskyrimas.</p>
<p style="text-align: left; font-family: Arial; font-size: 10pt;">Tūrio dydis nėra labai svarbus :</p>
<ul style="text-align: left; margin-left: 5%;">
<li>
<p style="text-align: left; font-family: Arial; font-size: 10pt;">dekantuotų naftos produktų laikymui,</p>
</li>
<li>
<p style="text-align: left; font-family: Arial; font-size: 10pt;">kai tekėjimo greitis neviršija 0,09 m/s,</p>
</li>
<li>
<p style="text-align: left; font-family: Arial; font-size: 10pt;">kai išvengiama nusistovėjusių tėkmių.</p>
</li>
</ul>
<p style="text-align: left; font-family: Arial; font-size: 10pt;">Daugelis naftos produktų skirtuvų – tai uždelstojo veikimo bombos.</p>
<p style="text-align: left; font-family: Arial; font-size: 10pt;">Įvykus užteršimui naftos produktais, valdžios institucijos jus gali pripažinti atsakingu, jei bus nustatyta, kad užteršimas įvyko dėl nepakankamos naftos produktų skirtuvo talpos.</p>
<h3 style="text-align: left;">Sudedamosios dalys</h3>
<table>
<tbody>
<tr>
<td class="bloc_gris">
<h4 style="text-align: center;">Purvo nusodintuvas</h4>
<p style="font-family: arial,helvetica,sans-serif; font-size: 10pt;">Skyriuje, esančiame prieš naftos produktų kaupiklio skyrių, nusėda sunkios medžiagos (smėlis, purvas).</p>
</td>
<td class="bloc_gris">
<h4 style="text-align: center;">Naftos produktų kaupiklis</h4>
<p style="font-family: arial,helvetica,sans-serif; font-size: 10pt;">Naftos produktų kaupiklio skyriuje, ar atskyrimo kameroje, laisvi naftos produktai kyla į paviršių. Šis skyrius atlieka atskirtų naftos produktų talpyklos funkciją.</p>
</td>
<td class="bloc_gris">
<h4 style="text-align: center;">Apvadinė linija</h4>
<p style="font-family: arial,helvetica,sans-serif; font-size: 10pt;">Naftos produktų skirtuvas su apvadine linija liūčių metu gali susidoroti su labai dideliais srautais, maždaug 5 kartus viršijančiais vardinį našumą (pralaidumą). Pro atskyrimo kameros įtekėjimo atvamzdį valymui praleidžiamas tik lygus vardiniam našumui srautas.</p>
</td>
</tr>
</tbody>
</table>
<table>
<tbody>
<tr>
<td class="bloc_50_gris">
<h4 style="text-align: center;">Automatinis uždoris</h4>
<p style="text-align: left; font-family: Arial; font-size: 10pt;">Kiekviename skirtuve įtaisytas automatinis uždoris, skirtas apsaugai nuo išsiliejimo į aplinką. Jo veikimas taip pat pagrįstas vandens ir lengvųjų skysčių tankio skirtumu (vandens tankis 1 g/cm3, lengvųjų skysčių – apie 0,85 g/cm3). Uždorio plūdė plūduriuoja vandenyje, bet skęsta naftos produktuose. Susikaupus gana storam naftos produktų sluoksniui, skirtuvo ištekėjimo anga uždengiama.</p>
</td>
<td class="bloc_50_gris">
<h4 style="text-align: center;">Plokštelinis koalescencinis filtras</h4>
<p style="text-align: left; font-family: Arial; font-size: 10pt;">Koalescencinė sistema skirta įrenginio valymo efektyvumo padidinimui. Tokiu būdu susidaro mažesnis negu 5 mg/l teršalų kiekis ištekančiose išvalytose nuotekose. Nuotekos teka iš apačios į viršų, kad būtų skatinamas lengvųjų skysčių, kurių tankis apie 0,85 g/cm3, plūdrumas. Suspenduotosios naftos produktų dalelės prilimpa prie atvirkščiųjų plokštelių pusių ir sudaro naftos produktų sluoksnį, kuris kyla iš apačios į viršų.</p>
</td>
</tr>
</tbody>
</table>
<h3 style="text-align: left;">Asortimentas</h3>
<p style="text-align: left; font-family: Arial; font-size: 10pt;">Kompanija Techneau siūlo 4 naftos produktų skirtuvų grupes:</p>
<ul style="margin-left: 5%;">
<li style="text-align: left;">
<p style="font-family: Arial; font-size: 10pt;">HydroPE – polietileniniai,</p>
</li>
<li style="text-align: left;">
<p style="font-family: Arial; font-size: 10pt;">HydroBAC – iš dažyto ir padengto epoksidine derva plieno,</p>
</li>
<li style="text-align: left;">
<p style="font-family: Arial; font-size: 10pt;">HydroGD – iš dažyto ir padengto epoksidine derva plieno,</p>
</li>
<li style="text-align: left;">
<p style="font-family: arial,helvetica,sans-serif; font-size: 10pt;">PolyGD – stikloplastikiniai.</p>
</li>
</ul>